Фридрих Вилхелм фон Зайдлиц ("Friedrich Wilhelm Freiherr von Seydlitz") (3 февруари 1721 – 8 ноември 1773) е знаменит пруски генерал от епохата на Фридрих II. Той има заслуги за развитието на кавалерията в кралство Прусия, както и ключово участие в няколко решителни битки – при Росбах, Лойтен, Кунерсдорф. Раняван няколкократно. Известен с дарбата си на военачалник и с неповторимия си кураж.